આ જંગલોમાં વાઘનો વસવાટ હોવાથી વાઘ અને સિંહો સાથે રહી શકતા ન હોવા ઉપરાંત શિકારીવૃત્તિ જેવાં કારણોને જવાબદાર ઠેરવાયાં હતાં. મધ્યપ્રદેશ ઉપરાંત દક્ષિણમાં ચંદ્રભાગાનાં જંગલોમાં પણ ૧૯પ૭માં સિંહોને લઈ જવાયા હતા, પરંતુ ત્યાં પણ સિંહોનું જતન થઈ શક્યું નહોતું. આમ, અનેક પ્રયત્નો પછી સિંહો માટે ગુજરાતના ગીર સિવાય કોઈ વિસ્તાર સલામત ન હોવાનું સાબિત થયું છે. કુદરતી અને માનવીય અભિગમ બંને રીતે ગીર વિસ્તાર સિંહો માટે સાનુકૂળ હોવાથી તે સિંહોનું ઘર રહ્યો છે. મધ્યપ્રદેશ સરકારે બદલેલા વલણથી સિંહોનું ઘર હવે નહીં બદલાય તેમ હાલ તો લાગી રહ્યું છે.